# Manual for MATE-terminalen

2015-2021
MATE-dokumentationsprojektet
2009
2010
Paul Cutler
2008
Christian Persch
2002
2003
2004
Sun Microsystems
2000
Miguel de Icaza
2000
Michael Zucchi
2000
Alexander Kirillov
MATE-dokumentationsprojektet
MATE-dokumentationsholdet
MATE DESKTOP
Sun
GNOME-dokumentationsholdet
Sun Microsystems
Miguel
de Icaza
GNOME-dokumentationsprojektet
Michael
Zucchi
GNOME-dokumentationsprojektet
Alexander
Kirillov
GNOME-dokumentationsprojektet
GNOME-dokumentationsprojektet
2.9
Januar 2010

Paul Cutler pcutler@gnome.org

GNOME-dokumentationsprojektet

2.8
Marts 2009

Paul Cutler

GNOME-dokumentationsprojektet

2.7
November 2003

Sun GNOME-dokumentationsholdet

GNOME-dokumentationsprojektet

2.6
September 2003

Sun GNOME-dokumentationsholdet

GNOME-dokumentationsprojektet

2.5
Maj 2003

Sun GNOME-dokumentationsholdet

GNOME-dokumentationsprojektet

2.4
Januar 2003

Sun GNOME-dokumentationsholdet

GNOME-dokumentationsprojektet

2.3
August 2002

Sun GNOME-dokumentationsholdet

GNOME-dokumentationsprojektet

2.2
August 2002

Sun GNOME-dokumentationsholdet

GNOME-dokumentationsprojektet

2.1
August 2002

Sun GNOME-dokumentationsholdet

GNOME-dokumentationsprojektet

2.0
April 2002

Sun GNOME-dokumentationsholdet

GNOME-dokumentationsprojektet

1.0
Maj 2000

Miguel de Icaza, Michael Zucchi, Alexander Kirollov docs@gnome.org

GNOME-dokumentationsprojektet

Denne manual beskriver version 1.22 af MATE-terminalen.

## Introduktion

MATE-terminalen er et terminalemuleringsprogram, som du kan bruge til at udføre de følgende opgaver:

Tilgå en UNIX-skal i et MATE-miljø

  En skal er et program, som fortolker og kører kommandoerne du taster på kommandolinjen. Når du starter MATE-terminalen starter programmet standardskallen, som er angivet i din systemkonto. Du kan skifte til en anden skal på ethvert tidspunkt.

Kør ethvert program som er designet til at køre på VT102-, VT220- og xterm-terminaler

  MATE-terminalen emulerer xterm-programmet udviklet af X Consortium. Til gengæld emulerer xterm-programmet DEC VT102-terminalen og understøtter også DEC VT220-undvigesekvenserne. En undvigesekvens er en serie af tegn, som starter med Esc-tegnet. MATE-terminalen accepterer alle de undvigesekvenser som VT102- VT220-terminalerne bruger til funktioner såsom placering af markøren og rydning af skærmen.

## Kom i gang

De følgende afsnit beskriver hvordan MATE-terminalen startes.

### Start af MATE-terminalen

Du kan starte MATE-terminalen på de følgende måder:

Programmenuen

  Vælg Tilbehør Terminal.

Kommandolinje

  Kør den følgende kommando: `mate-terminal`

  Du kan bruge tilvalg på kommandolinjen til at ændre måden hvorpå du afvikler MATE-terminalen. For at se tilvalg for kommandolinjen, kør den følgende kommando: `mate-terminal --help`

### Når du for første gang starter MATE-terminalen

Når du starter MATE-terminalen for første gang, så åbner programmet et terminalvindue med en gruppe af standardindstillinger. Gruppen med standardindstillinger kaldes for standardprofilen.

#### Eksempel på MATE-terminalens vindue

MATE-terminalens standardvindue

MATE-terminalens standardvindue

Terminalvinduet viser en kommandoprompt hvor du kan taste UNIX-kommandoer. Kommandoprompten kan være et %, #, >, $ eller et andet specielt tegn. Markøren er positioneret på kommandoprompten. Når du taster en UNIX-kommando og trykker Retur, så kører computeren kommandoen. Som standard bruger MATE-terminalen standardskallen angivet for brugeren, som starter programmet.

MATE -terminalen sætter også de følgende miljøvariabler:

`TERM`

  Angiv som `xterm-256color` som standard.

`WINDOWID`

  Angiv som X11-vinduesidentifikatoren som standard.

### Terminalprofiler

Du kan oprette en ny profil, og anvende den nye profil på terminalen til at ændre karakteristika såsom skrifttype, farve og effekter, opførsel for rul, vinduestitel og kompatibilitet. Du kan også angive en kommando, som kører automatisk når du starter MATE-terminalen i profilen.

Du definerer hver terminalprofil i dialogen Profiler, som du kan tilgå fra menuen Rediger. Du kan definere så mange forskellige profiler du skal bruge. Når du starter en terminal, så kan du vælge profilen, som du ønsker at bruge for terminalen. Alternativt kan du ændre terminalprofilen, mens du bruger terminalen. For at angive en opstartsprofil for en terminal, når du starter programmet fra en kommandolinje, brug den følgende kommando:

`mate-terminal --window-with-profile=profilnavn`

Navnet på den nuværende profil fremgår af titellinjen i MATE-terminalen, med mindre at du angiver et andet navn i dialogen Rediger profil.

Se for information om hvordan en ny terminalprofil defineres og bruges.

### Arbejde med flere terminaler

MATE-terminalen tilbyder en fanebladsfunktion, som gør at du kan åbne flere terminale i et vindue. Hver terminal åbner i et separat faneblad. Klik på det passende faneblad for at vise terminalen i vinduet. Hvert faneopedelt terminal i et vindue er en separat underproces, så du kan bruge hver terminal til forskellige opgaver. Du kan anvende en anden profil for hver faneopdelt terminal i vinduet.

Titellinjen på terminalvinduet viser enten navnet på den nuværende profil, eller navnet angivet af den nuværende profil. viser et vindue for MATE-terminalen med fire faneblade. I dette tilfælde, har hver af de fire faneblade en forskellig profil. Navnet på profilen i det aktive faneblad, Profil 1, fremgår af titellinjen.

#### Eksempel på et terminalvindue med faneblade

MATE-terminalens standardvindue

MATE-terminalvindue med fire faneblade

Se for information om hvordan en ny faneopdelt terminal åbnes.

## Forbrug

### Åbne og lukke terminaler

For at åbne et nyt terminalvindue:

  Vælg Fil Åbn terminal.

  Den nye terminal arver programindstillinger og standardskal fra overterminalen.

For at lukke et terminalvindue:

  Vælg Fil Luk vindue.

  Denne handling lukker terminalen og alle underprocesser, som du har åbnet fra terminalen. Hvis du lukker det seneste terminalvindue, så afsluttes programmet MATE-terminalen.

For at tilføje en ny faneopdelt terminal til et vindue:

  Vælg Fil Åbn faneblad Standard eller bare Fil Åbn faneblad hvis der ikke er en undermenu.

At vise en faneopdelt terminal:

  Klik på fanebladet for den faneopdelte terminal, som du ønsker at vise, eller vælg en fanebladstitel fra menuen Taneblade.

  Alternativt, vælg Faneblade Næste faneblad eller Faneblade Forrige faneblad for at navigere mellem faneblade.

At lukke en faneopdelt terminal:

  1. Vis den faneopdelte terminal du ønsker at lukke.

  2. Vælg Fil Luk faneblad.

### Håndtering af profiler

For at tilføje en ny profil:

  1. Vælg Fil Ny profil for at vise dialogen Ny profil.

  2. Skriv det nye profilnavn i tekstboksen Profilnavn.

  3. Brug rullegardinet Baser på til at vælge profilen hvormed du ønsker at basere den nye profil.

  4. Klik Opret for at vise dialogen Redigering af profil.

  5. Klik Luk. MATE-terminalen tilføjer profilen til undermenuen Terminal Ændr profil.

For at ændre profilen for en faneopdelt terminal:

  1. Klik på fanebladet for den faneopdelte terminal, som du ønsker at ændre profilen for.

  2. Vælg Terminal Ændr profil profilnavn.

For at redigere en profil:

  Du redigerer profiler i dialogen Redigering af profil. Du kan tilgå dialogen Redigering af profil på følgende måder:

  - Vælg Rediger Nuværende profil.

  - Højreklik i terminalvinduet, vælg så Profiler Profilpræferencer fra pop op-menuen.

  - Vælg Rediger Profiler, vælg profilen du ønsker at redigere, klik så Rediger. For information om indstillingerne du kan angive for profiler, se .

For at slette en profil:

  1. Vælg Rediger Profiler.

  2. Vælg navnet på profilen du ønsker at slette i listen Profiler, klik Slet. Dialogen Slet profil vises.

  3. Klik Slet for at bekræfte sletningen.

  4. Klik Luk for at lukke dialogen Rediger profiler.

### Ændring af et terminalvindue

For at skjule menulinjen:

  Vælg Vis Vis menulinje.

For at vise en skjult menulinje:

  Højreklik på terminalvinduet, vælg så Vis menulinje fra pop op-menuen.

For at vise MATE-terminalens vindue i tilstanden fuldskærm.

  Vælg Vis Fuld skærm. Fuldskærm tilstand viser teksten i et vindue som fylder den fulde skærm. Vinduet indeholder ikke en vinduesramme eller titellinje. For at afslutte denne tilstand, vælg Vis Fuld skærm igen.

For at ændre udseendet på terminalvinduet:

  Se for information om indstillingerne du kan vælge i dialogen Redigering af profil for at ændre udseende for terminalvinduet. For eksempel kan du ændre baggrundsfarven eller placeringen af rullebjælken.

### Arbejde med indholdet af terminalvinduer

For at rulle igennem tidligere kommandoer og resultater:

  Udfør en af de følgende handlinger:

  - Brug rullebjælken, som normalt vises til højre i terminalvinduet.

  - Tryk på tasterne Skift Side op, Skift Side ned, Skift Hjem, eller Skift End.

  Antallet af linjer du kan gå baglæns til i terminalvinduet bestemmes af indstillingen Tilbagerulning i fanebladet Rulning i dialogen Redigering af profil. Du kan også rulle op eller ned en linje ad gangen ved at trykke på Control Skift Op eller Control Skift Ned.

For at vælge og kopiere tekst

  Du kan vælge tekst i enhver af de følgende måder:

  - For at vælge et tegn ad gangen, klik på det første tegn, du ønsker at vælge og træk musen til det sidste tegn, du ønsker at vælge.

  - For at vælge et ord ad gangen, klik på det første ord, du ønsker at vælge og træk musen til det sidste ord, du ønsker at vælge. Symboler vælges individuelt.

  - For at vælge en linje ad gangen, klik tre gange på den første linje, som du ønsker at vælge og træk musen til den sidste linje, du ønsker at vælge.

  Disse handlinger vælger al tekst mellem det første og sidste element. For alle tekstmarkeringer kopierer MATE-terminalen den markerede tekst ind i udklipsholderen når du frigiver musetasten. For eksplicit at kopiere den valgte tekst, vælg Rediger Kopier.

For at indsætte tekst i en terminal:

  Hvis du tidligere kopierede tekst ind i udklipsholderen, så kan du indsætte teksten i en terminal ved at udføre en af de følgende handlinger:

  - For at indsætte tekst som du kun kopierede med markering, brug et midterklik på kommandoprompten. Hvis du ikke har den midterste knap på din mus, så se X-serverdokumentationen for information om hvordan du emulerer denne knap.

  - For at indsætte tekst som du eksplicit har kopieret, vælg Rediger Indsæt.

For at trække et filnavn ind i et terminalvindue:

  Du kan trække et filnavn til en terminal fra et andet program såsom en filhåndtering. Terminalen viser stien og det fulde navn på filen.

For at tilgå en henvisning:

  For at tilgå en Uniform Resource Locator (URL) som vises i en terminal, udfør de følgende trin:

  1. Flyt musen over adressen (URL) indtil adressen er understreget.

  2. Højreklik på adressen for at åben en pop op-menu.

  3. Vælg Åbn henvisning for at starte et henvisningsprogram og vis filen placeret på adressen.

### Vis indstillingerne for tastaturgenveje

For at vise indstillinger for tastaturgenveje, der er defineret for MATE-terminalen, vælg Rediger Genvejstaster. Dialogen Genvejstater indeholder de følgende elementer:

Deaktiver alle menuadgangstaster (såsom Alt+f til at åbne filmenuen)

  Fravælg denne indstilling for at deaktivere adgangstasterne, som er defineret for at du kan bruge tastaturet i stedet for musen til at vælge et menuelement. Hver adgangstast er identificeret af et understreget bogstav på menuen eller dialogmuligheden. I nogle tilfælde skal du trykke på tasten Alt i kombination med adgangstasten for at udføre handlingen.

Deaktiver menus genvejstast (F10 som standard)

  Fravælg denne indstilling for at deaktivere genvejstasten, der er defineret for at give dig adgang til MATE-terminalens menuer. Standardgenvejen for adgang til menuerne er F10.

Genvejstaster

  Afsnittet Genvejstaster i dialogen viser genvejstasterne, der er defineret for hvert menuelement.

  Ikke alle taster kan bruges som genvejstast, såsom Indryk (Tab).

### Tekststørrelse

Du kan bruge de følgende metoder til at ændre størrelse på teksten i MATE-terminalvinduet:

- For at øge tekststørrelsen, vælg Visning Zoom ind.

- For at mindske tekststørrelsen, vælg Vis Zoom ud.

- For at vise teksten med faktisk størrelse, vælg Vis Normal størrelse.

### For at ændre terminaltitlen

For at ændre titlen for den nuværende viste terminal, udfør de følgende trin:

1. Vælg Terminal Angiv titel.

2. Tast den nye titel i tekstboksen Titel. MATE-terminalen anvender ændringerne umiddelbart.

3. Klik Luk for at lukke dialogen Angiv titel.

### For at ændre tegnkodningen

For at ændre tegnkodningen, vælg Terminal Angiv tegnkodning, vælg så den passende kodning.

#### For at ændre listen over tegnkodninger

For at ændre listen over tegnkodninger vist i menuen Angiv tegnkodning, udfør de følgende trin:

1. Vælg Terminal Angiv tegnkodning Tilføj eller fjern.

2. For at tilføje en kodning til menuen Angiv tegnkodning, vælg kodningen i boksen med Tilgængelige kodninger, klik så på den højre piletast.

3. For at fjerne en kodning til menuen Angiv tegnkodning, vælg kodningen i boksen med Kodninger vist i menuen, klik så på den venstre piletast.

4. Klik Luk for at lukke dialogen Tilføj eller fjern terminalkodninger.

### For at gendanne din terminal

Dette afsnit tilbyder nogle råd, hvis du har problemer med terminaler.

For at nulstille tilstanden for terminalen:

  Vælg Terminal Nulstil.

For at nulstille terminalen og rydde skærmen:

  Vælg Terminal Nulstil og ryd.

## Præferencer

For at konfigurere MATE-terminalen, vælg Rediger Nuværende profil. For at konfigurere en anden profil, du er ved at sætte op, vælg Rediger Profiler, vælg profilen du ønsker at redigere, klik så Rediger.

Dialogen Rediger profil indeholder de følgende faneblade, som du kan bruge til at konfigurere MATE-terminalen:

### Generelt

Profilnavn

  Brug denne tekstboks til at angive navnet på den aktuelle profil.

Brug systemets skrifttype med fast bredde

  Vælg denne indstilling for at bruge skrifttypen med fast bredde angivet i fanebladet Skrifttype i præferenceværktøjet Udseende.

Skrifttype

  Klik på denne knap for at vælge en skrifttype og skriftstørrelse for terminalen. Denne knap er kun aktiveret hvis indstillingen Brug systemets terminalskrifttype er fravalgt.

Tillad fed tekst

  Vælg denne indstilling for at aktivere at terminalen kan vise fed tekst.

Vis menulinjen som standard i nye terminaler

  Vælg denne indstilling for at vise menulinjen på nye terminalvinduer.

Terminalklokke

  Vælg denne indstilling for at aktivere terminalklokken.

Vælg efter ord-tegn

  Brug denne tekstboks til at angive tegn eller tegngrupper, som MATE-terminalen anser for at være ord, når du vælger tekst efter ord. Se for yderligere information om hvordan tekst efter ord vælges.

### Titel og kommando

Opstartstitel

  Brug denne tekstboks til at angive opstartstitlen for terminaler, der bruger profilen. Nye terminale der startes fra den nuværende terminal har den nye opstartstitel.

Når terminalkommandoer angiver deres egne titler

  Brug dette rullegardin til at angive hvordan dynamisk angivne titler skal håndteres, det vil sige, terminaltitler angivet af kommander, der afvikles i terminalen.

Afvikl kommando som en logindskal

  Vælg denne indstilling for at tvinge kommandoen, der lige nu afvikles inden i terminalen, til at blive afviklet som en logindskal. Hvis kommnadoen ikke er en skal, har indstillingen ingen effekt.

Opdater log ind-opførsler når kommandoen køres

  Vælg denne indstilling for at indsætte et nyt element i log ind-opførslerne ,når en ny skal åbnes.

Kør en brugerdefineret kommando i stedet for min skal

  Vælg denne indstilling for at afvikle en angivet kommando, udover den normale skal, i terminalen. Angiv brugerkommandoen i tekstboksen Brugerkommando.

Når kommandoer afsluttes

  Brug dette rullegardin til at angive hvilken handling, der skal udføres, når kommandoen afsluttes.

### Farver

Forgrund og baggrund

  Brug indstillingen Brug farver fra systemtema til at bruge farverne, der er angivet i MATE-skrivebordstemaet, der er valgt i fanebladet Tema for Udseende-præferenceværktøjet.

  Brug rullegardinlisten Indbyggede skemaer til at specificere forgrunds- og baggrundsfarver for terminalen. MATE Terminal understøtter de følgende forgrunds- og baggrundsfarvekombinationer:

  - Sort på lys gul

  - Sort på hvid

  - Grå på sort

  - Grøn på sort

  - Hvid på sort

  - Tilpasset

    Denne indstilling gør det muligt at vælge farver, der ikke er i det valgte farveskema.

  Den faktiske visning af forgrunds- og baggrundsfarver kan variere afhængig af valgt farveskema. For eksempel, hvis du vælger farveskemaet Hvid på sort og Linuxkonsollen viser programmet forgrunds- og baggrundsfarverne som lysegrå på sort. Rullegardinet Indbyggede skemaer er kun aktiveret hvis indstillingen Brug farver fra systemtema er fravalgt.

  Klik på Tekstfarve for at vise dialogen Vælg tekstfarve for terminalen. Brug farvehjulet eller rulleboksene til at tilpasse farven, du ønsker at bruge som tekstfarve, klik så O.k.. Knappen Tekstfarve er kun aktiveret hvis indstillingen Brug farver fra systemtema er fravalgt.

  Klik på knappen Baggrundsfarve for at vise dialogen Vælg terminalens baggrundsfarve. Brug farvehjulet eller rulleboksene til at tilpasse farven du ønsker at bruge som baggrundsfarve, klik så O.k.. Knappen Baggrundsfarve er kun aktiveret hvis indstillingen Brug farver fra systemtema er fravalgt.

Palet

  Terminalemuleringen kan kun bruge 16 farver på engang til at tegne tekst. Farvepaletten angiver disse 16 farver. Programmer, der afvikles i terminalen, bruger et indeksnummer til at angive en farve fra denne palet.

  Brug rullegardinlisten Indbyggede skemaer til at vælge et forudfyldt farveskema. Farvepaletten nedenfor og indholdet af terminalvinduet opdateres for at vise skemaet.

  Brug Farvepaletten til at tilpasse de 16 standardfarver i brugerfarvepaletten. For at tilpasse en farve, klik på farven for at vise dialogen Palet-element. Brug farvehjulet eller rulleboksene til at tilpasse farven, klik så O.k..

### Effekter

Baggrund

  Vælg en baggrund for terminalvinduet. Indstillingerne er som følgende:

  - Fast farve

    Vælg denne indstilling for at bruge baggrundsfarven, der er angivet i fanebladet Farver som baggrundsfarven for terminalen.

  - Baggrundsbillede

    Vælg denne indstilling for at bruge en billedfil som baggrund for terminalen. Brug rullegardinboksen Billedfil til at angive placeringen og navnet på billedfilen. Alternativt klikkes på Gennemse for at søge efter og vælge billedfilen.

    Vælg indstillingen Baggrundsbillede ruller for at aktivere at baggrundsbilledet ruller med tekst, når du ruller igennem terminalen. Hvis du ikke vælger denne indstilling, er baggrundsbilledet fast på terminalbaggrunden og kun tekst ruller. Denne indstilling er kun aktiveret hvis du vælger indstillingen Baggrundsbillede.

  - Gennemsigtig baggrund

    Vælg denne indstilling for at bruge en gennemsigtig baggrund for terminalen.

Skyg gennemsigtig baggrund eller billedbaggrund

  Brug denne skyder til at dæmpe eller skygge baggrunden i terminalen. Denne indstilling er kun aktiveret, hvis du vælger indstillingerne Baggrundsbillede eller Gennemsigtig baggrund.

### Rulning

Rullebjælke er

  Brug dette rullegardin til at angive positionen på rullebjælken på terminalvinduet.

Rul tilbage ... linjer

  Brug denne rulleboks til at angive antallet af linjer, som du kan rulle tilbage via rullebjælken. For eksempel, hvis du vælger 100 så kan du rulle tilbage igennem de sidste 100 linjer vist i terminalen.

Rul ved flere data

  Vælg denne indstilling for at aktivere at du kan rulle igennem informationen på terminalen mens terminalen fortsætter med at vise mere information fra en kommando.

Rul ved tastetryk

  Vælg denne indstilling for at aktivere at et ryk på en tast på tastaturet medføre at man rulle ned igennem terminalvinduet til kommandoprompten. Denne handling er kun gældende hvis du rullede op igennem vinduet og du ønsker at returnere til kommandoprompten.

### Kompatibilitet

Slet tilbage-tast opretter

  Brug rullegardinet til at vælge funktionen du ønsker, at tasten Slet tilbageskal udføre.

Slet-tast opretter

  Brug rullegardinet til at vælge funktioner du ønsker, at tasten Slet skal udføre.

Nulstil kompatibilitetsindstillingerne til deres standard

  Klik på denne knap for at nulstille indstillingerne på fanebladet Kompatibilitet til standardindstillingerne.